**LĪGUMS**

**Par auto stāvlaukuma izbūves Vasarnīcu ielā 20 zemes gabalā ar kadastra Nr. 05000271303, Daugavpilī būvdarbu autoruzraudzību**

Daugavpils 2017.gada 22.martā

**Daugavpils pilsētas pašvaldības iestāde “Komunālās saimniecības pārvalde”**, reģistrācijas Nr.90009547852, juridiskā adrese Saules iela 5a, Daugavpils, LV-5401, turpmāk saukta Pasūtītājs, tā **vadītāja Aivara Pudāna** personā, kurš darbojas uz iestādes nolikuma pamata, no vienas puses, un

 **Sabiedrība ar ierobežotu atbildību “Labiekārtošana-D”**, reģistrācijas Nr.41503003033, juridiskā adrese 1.pasažieru iela 6, Daugavpils, LV-5401, turpmāk saukta Autoruzraugs, tās **valdes locekļa ar tiesībām pārstāvēt kapitālsabiedrību atsevišķi Sergeja Blagoveščenska** personā, no otras puses, turpmāk abi kopā saukti Puses,

pamatojoties uz Daugavpils pilsētas domes iepirkuma komisijas 2016.gada 24.augusta lēmumu (iepirkumu komisijas sēdes protokols Nr.4) iepirkumā “Auto stāvlaukuma projektēšana un izbūve Vasarnīcu ielā 20 zemes gabalā ar kadastra Nr. 05000271303, Daugavpilī”, identifikācijas Nr.DPD 2016/142, noslēdza šādu Līgumu:

**1.LĪGUMA PRIEKŠMETS**

1.1.Pasūtītājs uzdod, bet Autoruzraugs apņemas veikt autoruzraudzību (turpmāk – Autoruzraudzība) atbilstoši izstrādātajam būvprojektam “Auto stāvlaukuma izbūve Vasarnīcu ielā 20 zemes gabalā ar kadastra Nr. 05000271303, Daugavpilī” (turpmāk tekstā – Būvprojekts) (*nav pievienots*) un Tehniskajai specifikācijai (*pielikumā*) noteiktajiem darbu apjomiem (autoruzraudzības apjoms), finanšu piedāvājumam (*pielikumā*), Tāmei (*pielikumā*), ievērojot šī Līguma nosacījumus un Latvijas Republikā spēkā esošos normatīvos aktus, tai skaitā Ministru kabineta 2014.gada 19.augusta noteikumiem Nr.500 „Vispārīgie būvnoteikumi” tehniskās specifikācijas minētajā objektā (turpmāk tekstā – Būvobjekts).

1.2.Autoruzraugs garantē, ka viņam ir visas nepieciešamās licences un sertifikāti, kas nepieciešami Autoruzraudzības veikšanai.

1.3.Uz dotā līguma saistību izpildi attiecas un dotā līguma ietvaros ir piemērojama Līguma saistību izpildes garantija, ko Autoruzraugs iesniedza, noslēdzot kā projektētājs iepirkuma līgumu “Par auto stāvlaukuma projektēšanu Vasarnīcu ielā 20 zemes gabalā ar kadastra Nr. 05000271303, Daugavpilī”.

**2.LĪGUMA TERMIŅŠ UN IZPILDES KĀRTĪBA**

2.1.Šis Līgums stājas spēkā ar tā parakstīšanas brīdi un ir spēkā līdz pilnīgai Pušu saistību izpildei.

2.2.Autoruzraudzības darbu veikšanas termiņš tiek noteikts no dienas, kad būvuzņēmējs, kuram jāveic būvniecības darbi (turpmāk – Būvuzņēmējs) Būvobjektā, ir uzsācis būvdarbus un līdz būvdarbu pabeigšanai Būvobjektā un tā nodošanai ekspluatācijā ar pieņemšanas – nodošanas aktu.

**3.LĪGUMA CENA UN APMAKSAS KĀRTĪBA**

3.1.Kopējā Būvprojektu ietvaros veicamā Autoruzraudzības līguma summa saskaņā ar Finanšu piedāvājumu (autoruzraudzības summa) ir 1288,99 EUR /*viens tūkstotis divi simti astoņdesmit astoņi euro 99 centi*/ bez PVN, PVN 21% 270,69 EUR /*divi simti septiņdesmit euro 69 centi*/, pavisam kopā ar PVN 21% 1559,68 EUR /*viens tūkstotis pieci simti piecdesmit deviņi euro 68 centi*/.

3.2.Pasūtītājs Līguma summas samaksu veic 30 (trīsdesmit) kalendāro dienu laikā pēc būvniecības darbu pabeigšanas: Būvobjekta nodošanas ekspluatācijā ar pieņemšanas – nodošanas aktu, Autoruzraudzības darbu nodošanas – pieņemšanas akta abpusējas parakstīšanas un rēķina saņemšanas dienas pie Pasūtītāja.

3.3.Visus maksājumus, kas izriet no Līguma, Pasūtītājs veic ar pārskaitījumu uz Līgumā norādīto Autoruzrauga norēķinu kontu. Par Autoruzraudzības darbu apmaksas dienu tiek uzskatīta diena, kad Pasūtītājs ir veicis finanšu līdzekļu norēķinu uz Līgumā norādīto Autoruzrauga norēķinu kontu, ko apliecina attiecīgā bankas izraksta izdruka.

3.4.Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**4.AUTORUZRAUDZĪBAS NOTEIKUMI**

4.1.Autoruzrauga norādījumi ir saistoši Pasūtītājam un Būvuzņēmējam no brīža, kad tie ierakstīti autoruzraudzības žurnālā.

4.2.Autoruzrauga pienākums ir nekavējoties informēt Pasūtītāju par visiem apstākļiem, kuri var ietekmēt būvdarbu procesu un sniegt priekšlikumus par iespējamiem risinājumiem.

4.3.Autoruzraugs informē Pasūtītāju un normatīvajos aktos noteiktās institūcijas par darbu gaitā konstatētajiem trūkumiem, pieļautajām atkāpēm no ieceres dokumentācijas vai Latvijas būvnormatīvu pārkāpumiem.

4.4.Autoruzrauga pienākums ir piedalīties būvniecībā iesaistīto grupu sanāksmēs.

**5.PUŠU PIENĀKUMI UN TIESĪBAS**

5.1.Autoruzraugam, ja nepieciešams, 5 (piecu) darba dienu laikā no iepirkuma līguma noslēgšanas brīža, jāiesniedz civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumi Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā, ar atbildības limitu 100% no līguma summas par projektēšanas un ar to saistīto pakalpojumu veikšanu, kam jābūt spēkā no būvdarbu uzsākšanas līdz akta par objekta pieņemšanu ekspluatācijā apstiprināšanas dienai.

5.2.Autoruzrauga pienākums ir ievērot šī Līguma noteikumus, darbu izpildi regulējošo normatīvo aktu prasības un kompetento institūciju norādījumus.

5.3.Autoruzraugam ir pienākums piedalīties visās būvsapulcēs būvniecības laikā.

5.4.Autoruzraugam ir tiesības pieprasīt un saņemt no Pasūtītāja Autoruzraudzības pakalpojumu izpildei nepieciešamo dokumentāciju.

5.5.Autoruzraugs ievēro informācijas konfidencialitāti, neizmanto to paša vai jebkuras trešās personas labā, neizpauž trešajām personām un nelieto citādi kā tikai Līgumā noteikto pienākumu izpildīšanas nodrošināšanai.

5.6.Autoruzraugs informē Pasūtītāju par visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem.

5.7.Pasūtītājs kontrolē Līguma izpildes gaitu.

**6.AUTORUZRAUDZĪBAS DARBU PIEŅEMŠANA – NODOŠANA**

Līgumā paredzētie Autoruzraudzības darbi tiek uzskatīti par izpildītiem brīdī, kad Pasūtītājs un Būvuzņēmējs ir parakstījuši saskaņā ar savstarpējo līgumu izpildīto darbu nodošanas – pieņemšanas aktu, būvobjekts nodots ekspluatācijā un Pasūtītājs ar Autoruzraugu parakstīja Autoruzraudzības darbu nodošanas – pieņemšanas aktu.

**7.LĪGUMA GROZĪŠANA UN IZBEIGŠANA**

7.1.Grozījumus Līgumā un Līguma dokumentos var izdarīt, Pusēm par to rakstiski vienojoties un ievērojot Publisko iepirkumu likuma regulējumu. Vienošanās tiek pievienota šim Līgumam kā neatņemama tā sastāvdaļa.

7.2.Līgumu var izbeigt, Pusēm par to rakstveidā vienojoties.

7.3.Pasūtītājam ir tiesības vienpusēji atkāpties no līguma bez jebkādu zaudējumu atlīdzības pienākuma saistībā ar līguma izbeigšanu, informējot par to Autoruzraugu vismaz 7 (septiņu) kalendāro dienu iepriekš, ja ir iestājies vismaz viens no šādiem gadījumiem:

7.3.1.Autoruzraugs neievēro likumīgus Pasūtītāja norādījumus vai arī atkārtoti nepilda kādas Līgumā noteiktās saistības vai pienākumus, un, ja Autoruzraugs šādu neizpildi nav novērsis 5 (piecu) kalendāro dienu laikā pēc attiecīga rakstiska Pasūtītāja paziņojuma saņemšanas;

7.3.2.Autoruzraugs pārkāpj Latvijas Republikas spēkā esošos normatīvos aktus, kas attiecas uz Autoruzraudzību;

7.3.3.ja Autoruzraugam pasludināta maksātnespēja vai tā saimnieciskā darbība tiek izbeigta, pārtraukta vai apturēta.

7.4.Ja Pasūtītājs vienpusēji izbeidz Līgumu pamatojoties uz Līguma 7.3.1. vai 7.3.2.punktu Autoruzraugs maksā Pasūtītājam līgumsodu 10% (desmit procenti) no Līguma summas, kā arī sedz visus zaudējumus, kas radušies Pasūtītājam sakarā ar atkāpšanos no Līguma. Līgums tiek uzskatīts par izbeigtu 8. (astotajā) dienā no paziņojuma par atkāpšanos no Līguma izsūtīšanas dienas (ierakstīta vēstule) uz Autoruzrauga juridisko adresi.

7.5.Ja Līgums tiek izbeigts, Autoruzraugs 5 (dienu) kalendāro dienu laikā nodot Pasūtītājam visu dokumentāciju, kas saistīta ar Līguma izpildi, ja tāda ir Autoruzrauga rīcībā.

**8.PRETENZIJU UN STRĪDU IZSKATĪŠANAS KĀRTĪBA**

8.1.Visus strīdus, kas rodas izpildot Līgumu, Puses risina pārrunu ceļā.

8.2.Ja domstarpību atrisināšana tādā veidā nav iespējama, strīdi tiek risināti Latvijas Republikas normatīvajos aktos noteiktajā kārtībā, attiecīgas piekritības tiesā.

**9.PUŠU ATBILDĪBA**

9.1.Autoruzraugs ir atbildīgs par pasūtītājam nodarītajiem zaudējumiem, kas radušies autoruzrauga bezdarbības vai vainas dēļ.

9.2.Ja Autoruzraugs vai Pasūtītājs nav izpildījis kādu no Līguma noteikumiem, tad attiecīgā Puse atbild saskaņā ar Līgumu un Latvijas Republikas normatīvajiem aktiem.

9.3.Gadījumā, ja Autoruzraugs nepilda kādas Līgumā noteiktās saistības vai pienākumus, tas maksā Pasūtītājam līgumsodu 0,1% (viena desmitā daļa no procenta) apmērā no Līguma summas par katru saistību vai pienākumu nepildīšanas dienu, bet kopā ne vairāk kā 10% no Līguma summas.

9.4.Gadījumā, ja Pasūtītājs, pretēji šī Līguma noteikumiem, neievēro maksājumu termiņus, tam jāmaksā Autoruzraugam līgumsods 0,1% (viena desmitā daļa no procenta) apmērā no Līguma summas, par katru nokavēto dienu, bet ne vairāk kā 10% no Līguma summas.

9.5.Līguma 9.3.punktā minēto līgumsodu Pasūtītājs ir tiesīgs ieturēt no Autoruzraugam izmaksājamās Līguma summas.

9.6.Līgumsoda samaksa neatbrīvo Puses no saistību pilnīgas izpildes.

**10.CITI NOTEIKUMI**

10.1.Visos jautājumos, kas nav atrunāti Līgumā, Puses vadās no Latvijas Republikas spēkā esošajiem normatīvajiem aktiem.

10.2.Nevienai no Pusēm nav tiesību nodot savas tiesības un pienākumus trešajai personai bez otras Puses rakstiskās piekrišanas.

10.3.Pasūtītāja atbildīgais darbinieks, kura pienākums ir kontrolēt Līguma izpildes gaitu un pēc otras līgumslēdzējas puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Autoruzraudzības darbu pieņemšanas - nodošanas aktu vai citus ar Līguma izpildi saistītos dokumentus ir Daugavpils pilsētas pašvaldības iestādes “Komunālās saimniecības pārvalde” Tehniskās nodaļas vadītājs Igors Prelatovs, tālr.65476406, mob. tālr.26355537, e-pasts igors.prelatovs@daugavpils.lv.

10.4.Autoruzrauga atbildīgais darbinieks, kura pienākums ir kontrolēt Līguma izpildes gaitu un pēc otras līgumslēdzējas puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Autoruzraudzības darbu pieņemšanas - nodošanas aktu vai citus ar Līguma izpildi saistītos dokumentus ir atbildīgais būvprojekta vadītājs Vadims Semoņenko, mob. tālr.26490941, e-pasts skaprojekts@inbox.lv.

10.5.Visi Līguma grozījumi, papildinājumi un pielikumi ir Līguma neatņemamas sastāvdaļas.

10.6.Līgums sastādīts un parakstīts uz 4 (četrām) lapām 2 (divos) oriģināla eksemplāros, no kuriem viens eksemplārs atrodas pie Pasūtītāja un otrs eksemplārs – pie Autoruzrauga. Abiem Līguma eksemplāriem ir vienāds juridiskais spēks.

 Pielikumā: Tehniskā specifikācija (*oriģināls*), Finanšu piedāvājums (*oriģināls*), Tāme (*oriģināls*).

**11.PUŠU REKVIZĪTI**

|  |  |
| --- | --- |
| **Pasūtītājs:** Daugavpils pilsētas pašvaldības iestāde“Komunālās saimniecības pārvalde”,reģ.Nr.90009547852,Saules iela 5a, Daugavpils, LV-5401AS “Citadele banka”, kods PARXLV22,konts LV05PARX0000850062701Daugavpils pilsētas pašvaldības iestādes“Komunālās saimniecības pārvalde”vadītājs  *(personiskais paraksts)* A.Pudāns | **Autoruzraugs:**Sabiedrība ar ierobežotu atbildību “Labiekārtošana-D”,reģ.Nr.41503003033,1.pasažieru iela 6, Daugavpils, LV-5401AS “DNB banka”, kods RIKOLV2X,konts LV46RIKO0002011005314Sabiedrības ar ierobežotu atbildību “Labiekārtošana-D” valdes loceklis  *(personiskais paraksts)* S.Blagoveščenskis |